4. RAZRED, SLOVENŠČINA, 26. 3. 2020

POZDRAVLJENI!

Do zdaj si se naučil dva opisa, opis živali in opis osebe.

Tvoji starši hodijo v službo in opravljajo svoj poklic. Vsi poklici so enako pomembni za nemoteno potekanje normalnega življenja vseh državljanov. Delo drugih moramo spoštovati. Najlepše je, če opravljamo tisto delo, ki nas veseli. Vedno pa ni tako. Nekateri starši ostanejo začasno brez dela. Nekateri starši pa se odločijo, da bodo ostali doma, skrbeli za otroke in opravljali gospodinjsko delo.

**Na vrsti je opis poklica. Kaj izvemo iz opisa poklica?** SDZ, str. 42.

2. naloga: Reši drugo nalogo. Preveri svoje odgovore v Rokusovih rešitvah in seštej točke.

3. naloga: V interaktivnem gradivu poglej posnetek o optiku. (Kaj je opis in katere so ključne besede v njem?)

4. in 5. naloga: Reši.

V zvezek prepiši:

|  |
| --- |
| 26. 3. 2020  **Opis poklica**  Opis poklica je besedilo, v katerem napišemo (povemo):   * kaj oseba dela, * s čim dela (katere pripomočke in vrste orodja potrebuje), * kje dela (njegov delovni prostor/njegovo okolje). |

Zdaj v SDZ, str. 45. reši nalogo DOPOLNI IN POMNI.

Vstani. Sprehodi se po hiši, poglej skozi okno in naredi nekaj raztegovalnih vaj. Popij malo vode. Nadaljujemo z učenjem.

**Kako beremo in povzamemo opis poklica? SDZ, str. 46.**

Čaka vas branje opisa poklica in povzemanje z miselnim vzorcem. To ste se že naučili pri opisovanju osebe in živali.

1. in 2. naloga: Preberi in premisli.

3. naloga: Dopolni prva dva stolpca v preglednici.

4. naloga: Preberi besedilo Pilot.

5. naloga: Preberi, premisli.

6. naloga: Vrni se k 3. nalogi in dopolni zadnji stolpec.

7. naloga: Premisli.

8. naloga: Nalogo boš naredil v zvezek.

Zapis v zvezku

|  |
| --- |
| 26. 3. 2020    **Kako beremo in povzamemo besedilo?** |

Prepiši in dopolni miselni vzorec s podatki, ki so v besedilu PILOT. Uporabljaj barve. Kako in s katerimi barvami tvorimo miselni vzorec si se že naučil.

Na mizo postavi priljubljeno igračo. S pomočjo podatkov, ki si jih zapisal v miselnem vzorcu ustno tvori besedilo. Tvoj sošolec je zdaj tvoja igrača. Lahko se postaviš pred ogledalo, pripoveduješ in se opazuješ. Lahko se posnameš in poslušaš posnetek….

Na strani 49. Reši nalogo Dopolni in pomni.

Tako. Končali smo.